กรมส่งเสริมและพัฒนาคุณภาพชีวิตคนพิการ เร่งฉีดวัคซีนให้แก่กลุ่มคนพิการ
นางสาวสราญภัทร  อนุมัติราชกิจ อธิบดีกรมส่งเสริมและพัฒนาคุณภาพชีวิตคนพิการ  เปิดว่า กรมส่งเสริมและพัฒนาคุณภาพชีวิตคนพิการ ให้ความสำคัญของประชาชนกลุ่มเป้าหมาย โดยเฉพาะคนพิการซึ่งมีความจำเป็นเร่งด่วนในการดูแลป้องกันจากการแพร่ระบาดของโรคโควิด -19   ซึ่งที่ผ่านมากรมส่งเสริมและพัฒนาคุณภาพชีวิตคนพิการ ได้ทำหนังสือขอรับจัดสรรวัคซีนสำหรับคนพิการกับกระทรวงสาธารณสุข ซึ่งมีกลุ่มคนพิการที่ไม่ได้อยู่ในกลุ่มคนพิการผู้สูงอายุหรือกลุ่ม 7 โรคเรื้อรังที่รัฐบาลได้เปิดให้ลงทางไลน์หมอพร้อม กว่า 8 แสนคน โดยพื้นที่กรุงเทพมหานครและปริณฑลจะมีคนพิการกว่า 1 แสน 9 หมื่นคน ซึ่งการฉีดวัคซีนจะขึ้นอยู่กับความสมัครใจของคนพิการด้วย ที่ผ่านมากรมส่งเสริมและพัฒนาคุณภาพชีวิตคนพิการ ได้เปิดลงทะเบียนให้คนพิการที่ต้องการฉีดวัคซีนลงทะเบียน ซึ่งมีการลงไปแล้ว 2,000 คน โดยคนพิการได้ทยอยฉีดวัคซีนที่สถาบันสิรินธรเพื่อการฟื้นฟูสมรรถภาพทางการแพทย์แห่งชาติ กรมการแพทย์ โดยจะครบสองพันคนในวันพรุ่งนี้ (2 ก.ค.) และกรมสุขภาพจิต โดยสถาบันราชานุกูล ดูแลฉีดวัคซีนให้กับเด็กที่พิการทางสติปัญญาหรือ ออทิสติก รวมถึงผู้ดูแลคนพิการ รวมกว่า 1 หมื่น 5 พันคน นอกจากนี้ ทางสมาคนคนพิการต่างๆ ได้รวมตัวขอจัดสรรวัคซีนกับกระทรวงสาธารณสุข รวมถึงคนพิการในสถานสงเคราะห์ สังกัดกรมส่งเสริมและพัฒนาคุณภาพชีวิตคนพิการ ได้ประสานกับกระทรวงสาธารณสุข จัดโมบายเคลื่อนที่ มาฉีดวัคซีนให้แก่คนพิการที่อยู่ในสถานสงเคราะห์เนื่องจากมีคนพิการบางส่วนติดเตียง ซึ่งดำเนินการไปแล้วที่สถานคุ้มครองและพัฒนาคนพิการพระประแดงจำนวน 300 คน  และจะเร่งไปยังสถานสงเคราะห์อื่นๆ ตามลำดับ อธิบดีกรมส่งเสริมและพัฒนาคุณภาพชีวิตคนพิการ กล่าวอีกว่าสถาบันวิจัยจุฬาลงกรณ์ ได้โควต้าแก่คนพิการ 2 รอบรอบแรกได้ดำเนินไปแล้วตั้งแต่วันที่ 25 มิถุนายนที่ผ่านมาและล่าสุดในวันนี้ จะเปิดลงทะเบียนอีกรอบจำนวน 1,000 คนเพื่อรับการฉีดในวันที่ 4 กรกฎาคมนี้ ซึ่งผู้พิการที่สนใจสามารถลงทะเบียนผ่านทางเฟซบุ๊กกรมส่งเสริมและพัฒนาคุณภาพชีวิตคนพิการ ซึ่งมีคิวอาร์โค้ดให้สแกนเพื่อลงทะเบียน อย่างไรก็ตาม คนพิการสามารถติดตามข่าวสารการฉีดวัคซีนได้ตามเพจกรมส่งเสริมและพัฒนาคุณภาพชีวิตคนพิการ โดยทางกรมจะเร่งประสานจัดหาวัคซีนให้คนพิการให้ควบคุมมากที่สุด